Leading Lady: Bok van Blerk gaan maak ‘n draai by gewilde sepieBok van Blerk en sy orkes is Vrydagaand in Binnelanders te sien, waar hy optree in die reeks se gewilde kuierplek, Nagskof. Foto: Lili du Toit Bok van Blerk is genooi om hierdie Vrydag n verskyning te maak in Binnelanders vir ‘n verrassingsoptrede in die sepie se kuierplek, Nagskof. Die sanger en akteur gaan Suid-Afrika vermaak deur die temalied van die nuwe fliek, Leading Lady, waarin hy die rol van Kobus Willemse vertolk, te sing. Bok is darem nie vreemd op die stel nie, want Robbie Wessels se karakter in Binnelanders, Kobus Marais, is goed bevriend met die sanger en akteur. Die beste kom nog, want wanneer Bok die liedjie, Soutwater, sing wat geskryf is deur Hunter Kennedy en Fred den Hartog, is dit nie die enigste verrassing wat op die karakters van Binnelanders in Nagskof wag nie. Kyk gerus Binnelanders Vrydagaand 28 November om 19:30 op KykNet en onthou dat Leading Lady op dieselfde dag in teaters landwyd begin draai.